વિડીયો શેરીંગ કરતા સોશિયલ મીડિયા યુઝર્સ માટે એક રસપ્રદ આંકડો પણ બહાર આવ્યો છે. ફેસબુક યુઝ કરતા 56% લોકોનું કહેવું હતું કે તેઓએ છેલ્લા એક મહિનામાં ઓછામાં ઓછો એક વિડીયો જોયો હતો. જ્યારે ઈન્સ્ટાગ્રામ અને સ્નેપચેટ પર આ સંખ્યા વધીને 4 થઇ ગઈ હતી. જો ઓનલાઈન ખરીદીની વાત કરીએ તો હજી પણ સોશિયલ મીડિયા ગ્રાહકોને વિવિધ પ્રોડક્ટ્સ તરફ આકર્ષવામાં એટલું સફળ નથી ગયું તેમ આ સરવે જણાવે છે. વિવિધ સોશિયલ મીડિયા એપ અથવાતો વેબસાઈટ પર જોવામાં આવતા ‘Buy’ બટન પર માત્ર 13% લોકો જ ટેપ અથવાતો ક્લિક કરે છે અને આ ગ્રાહકોમાં પણ મોટાભાગના 13-24 વર્ષના યુવાનો અથવાતો કિશોરો જ છે. જેમજેમ ઉંમર વધતી જાય છે તેમતેમ સોશિયલ મીડિયા પરથી ખરીદી કરનાર લોકોની સંખ્યા ઘટતી જતી હોવાનું પણ આ સરવેમાં કહેવાયું છે.